
daj atdheut 




Rreth autorit 

Hazret Mirza Masroor 
Ahmedi, është Kalifi i 
Pestëi MesihuttëPremtuardhe 
udhëheqësi shpirtëror i miliona 
muslimanëve ahmedianë që 
jetojnë në më shumë se 200 
vende të botës. Në këtë pozitë 
ai u zgjodh në vitin 2003. 

Jeta e tij është pasqyrim i 
dedikimit, qëndrueshmërisë, 
lutjes dhe suksesit. Lidhja 
e tij me Zotin e nxit atë për 
t'i udhëhequr anëtarët e 
Xhematit të tij që mos të 
harrojnë kurrë të Plotfuqishmin 
e as mos të humbasin shpresë. 
Përqendrimi i tij në lutje dëshmohet nga të gjithë ndërsa frytet dhe suksesi 
i lutjeve të tij vërtetojnë besimin dhe bindjen e tij. Dashamirësia e tij ndaj 
njerëzimit e nxit atë dhe Xhematin e tij për t'i shërbyer njerëzimit me të 
njëjtin shpirt, me të cilin u shërbyen muslimanët e hershëm të varfërve dhe 
nevojtarëve. 

Ai shquhet për veprimtarinë e tij për të promovuar paqen në mbarë 
botën. Gjithashtu ai nxit që njerëzit ta njohin Krijuesin e tyre dhe t'u 
shërbejnë krijesave tëTij. Për këtë, ai shpesh takon liderë dhe njerëz të çdo 
shtrese të vendeve të ndryshme, qoftë në Lindje apo në Perëndim, qoftë 
në Jug apo në Veri të botës. Përveç takimeve, ai u drejtohet besimtarëve 
muslimanë çdo të premte përmes fjalimit të tij të xhumasë, fjalim i cili, 
transmetohet drejtpërdrejt në mbarë botën, përmes tri kanaleve televizive 
të Xhematit Musliman Ahmedia. 

Xhemati qëndron krah për krah me Kalifin e tij në përmendjen e Allahut 
dhe shërbimin ndaj njerëzimit. 






Parathënie 

Atdhedashuria është një ndjenjë e pastër shpirtërore që gjendet 
thellë në natyrën e çdo njeriu. Vendi ku lind ai, ku hap sytë, loz me 
dheun e tij, rritet nga ushqimet që nxjerr ai dhë, kalon stinët e jetës bashkë 
me ato të vendit, për të ai bëhet si nënë dhe natyrisht, dashuria ndaj tij 
shkrihet në gjakun e tij. Nëse atdhedashuria shfaqet në formën e duhur te 
njeriu, ajo mund të kultivojë tek ai vlera e virtyte të larta, e të kontribuojë 
për mbarësinë, jo vetëm të kombit, por të gjithë njerëzimit. 

Por, a lind vetvetiu dashuria ndaj atdheut në natyrën e njeriut apo i 
paraprin asaj diçka?! Çfarë është atdheu për dikë?, dhe, çka është ajo që 
i bën njerëzit ta duan atdheun? Atdheu, në radhë të parë, është pasuri, 
pasuri që duhet ruajtur. E ajo pasuri është e gjithanshme: familje, gjuhë, 
veshje, kulturë etj. Që të gjitha këto formojnë vlerë, e cila lind një dashuri 
të natyrshme ndaj atdheut. Kush më pak e kush më shumë orientohet nga 
resurset që e mbushin zemrën e tij për dashuri e besnikëri ndaj atdheut. 

Ndërsa besimi u jep formën dhe përmbajtjen e duhur ndjenjave dhe 
dëshirave njerëzore. Ai e plotëson njeriun duke ndërgjegjësuar sjelljen e 

tij dhe e pajis atë me vetëdije hyjnore, që ai të ruhet nga rreziqet që mund 
t'i shkaktojë vet. Kur atdhedashuria mishërohet me besimin në një Krijues, 
shfaqet në formën më të hijshme, duke sjellë vlera dhe dobi të gjithanshme. 
Por, fatkeqësisht po bëhen përpjekje për të ngushtuar kuptimin e saj, 
dhe sot ajo përqaset me nacionalizëm, shovinizëm dhe urrejtje ndaj 
racave, kombeve apo shteteve të tjera. Historia e botës na tregon raste të 
panumërta të konflikteve të përgjakshme ndëretnike që kishin zanafillën 
pikërisht në të kuptuarin e të shtrembër të kësaj ndjenjeje. 

Më shumë do atdheun apo fenë?! Pyetje që kemi dëgjuar sa e sa herë, 
sidomos nga njerëz, të cilët me krenari iu janë drejtuar besimtarëve për t'i 
vënë në sprovë para një debati poshtërues ose përqeshës. Një krahasim i 
tillë i fesë dhe i atdheut as që do të duhej të bëhej. Për më tepër të dyja janë 
kaq të mishëruara në qenien e një njeriu, saqë nuk di se si shihen ndaras. 

Në këtë broshurë paraqesim një ndër fjalimet e Hazret Mirza Masroor 
Ahmedit, Kalifit të Pestë të Mesihut të Premtuar, në të cilin ai shpjegon 
rëndësinë dhe kuptimin e vërtetë të besnikërisë ndaj atdheut dhe trajton 
disa pika interesante që mund të lindin në mendjen e njerëzve kur e shohin 
atdhedashurinë me prizmin fetar. 

Në kuadër të 100-vjetorit të pavarësisë së Shqipërisë, po ju përcjellim 
mesazhin e tij, me dëshirë që vlerat e besimit na nxitin për të kontribuuar 
në progresin dhe zhvillimin e vendit, për një të ardhme të sigurt dhe të 
begatshme. 

Zoti ju bekoftë. Zoti e bekoftë Shqipërinë. Amin 
Shahid Ahmad Butt 

President i Xhematit Musliman Ahmedia të Shqipërisë 

Besnikëria e vërtetë 
ndaj atdheut 



Fjalim i Hazret Mirza Masroor Ahmedit, Kalifit të 
Pestë të Mesihut të Premtuar, Kryetarit botëror 
të Xhematit Musliman Ahmedia, i mbajtur në 
Qendrën Ushtarake të Koblenzit të Gjermanisë, 
më 30 maj, të vitit 20 12 



Bismillahirrahmanirrahim, Në emër të Allahut të Gjithëmëshirshmit, 
Mëshirëplotit 

Es-selam alejkum ue rrahmatullahi ue barrakatuhu, Paqja dhe bekimet e 
Allahut qofshin mbi ju! 

Së pari, do të doja të shfrytëzoja rastin që t'ju falënderoj gjithë ju që 
më ftuat në qendrën tuaj dhe më dhatë mundësi të ndaj disa fjalë me ju. 
Si kryetar i Xhematit Musliman Ahmedia, dëshiroj t'ju paraqes mësime 
të Islamit. Por, kjo është një temë kaq e gjerë, saqë është e pamundur ta 
përmbledh atë në një takim apo në një kohë të shkurtër. Andaj, më duhet 
ta kufizoj temën vetëm rreth një aspekti të Islamit, që ta fokusoj atë dhe të 
flasë rreth tij. 

Ndërkohë që po mendoja se cilin aspekt ta shtjelloj në fjalimin tim, mora 
një kërkesë nga Kryetari i Xhematit Musliman Ahmedia të Gjermanisë, i 
nderuar Abdullah VVagishauser, që unë të flas rreth mësimeve të Islamit 
në lidhje me dashurinë dhe besnikërinë e një personi ndaj atdheut të tij. 
Kjo më ndihmoi që të bëja zgjedhjen time. Prandaj, do të flas shkurtimisht 
rreth disa mësimeve të Islamit lidhur me këtë. 

NËKËTË KONTEKST, NJË 
PYETJE QË MUNDTË LINDË NË 
MENDJEN E NJERËZVE ËSHTË QË, 
BESNIKËRIA E NJË MUSLIMANI 
NDAJ SHTETIT DHE ZOTIMI I 
TIJ PËRTË RESPEKTUAR LIGJET 
EVENDITMOS KANË RËNDËSI 
DYTËSORETEKAI DHEPËR 
KËTË ARSYE, VALLË, A DO TË 
SAKRIFIKOJËAI ZOTIMIN ETIJ 
NDAJ SHTETIT NË DISA RASTE? 



Është shumë e lehtë të flasësh apo të dëgjosh për "besnikërinë dhe 
dashurinë e një personi ndaj atdheut të tij". Megjithatë, këto pak fjalë 
përfshijnë kuptime shumë të gjera, të bukura dhe të thella. Padyshim, të 
perceptosh dhe të kuptosh tërësisht atë që këto fjalë përcaktojnë dhe atë 
që na kërkojnë, është me të vërtetë shumë e vështirë. Sidoqoftë, kohën e 
shkurtër që kam në dispozicion, do të përpiqem t'ju shpjegoj konceptin e 
Islamit për besnikërinë dhe dashurinë e një personi ndaj atdheut të tij. 

Parimi i parë dhe më themelori i fesë Islame është që fjalët e një personi 
dhe veprat e tij kurrsesi nuk duhet të tregojnë hipokrizi apo standarde 
të dyfishta. Besnikëria e vërtetë kërkon një lidhje të ndërtuar në bazat e 
sinqeritetit dhe ndershmërisë. Ajo kërkon që edhe nga brenda njeriu të 
jetë i njëjtë me atë që shfaqet në sipërfaqe. Në marrëdhëniet me shtetin, 
ky parim ka rëndësi të madhe. Prandaj, është thelbësore për një shtetas, 
të cilitdo shtet, të vendosë një lidhje besnikërie të çiltër ndaj shtetit të 
tij, pa marrë parasysh nëse ai është qytetar i lindur i atij shteti apo fiton 
shtetësinë gjatë jetës së tij përmes rrugës së imigracionit apo në ndonjë 
mënyrë tjetër. 

Besnikëria është një veti madhore dhe njerëzit që kanë shfaqur këtë 
veti në shkallën më të lartë ishin profetët e Zotit. Dashuria dhe besnikëria 
e tyre ndaj Zotit ishin aq të fuqishme, saqë në çdo çështje ata i ndoqën 
porositë eTij dhe u munduan tërësisht për t'i zbatuar ato, pavarësisht nga 
rrethanat. Kjo tregon nënshtrimin e tyre ndajTij si dhe standardet e tyre të 
përsosura të besnikërisë. Ndaj, pikërisht standardet e tyre të besnikërisë ne 
duhet t'i marrim si model për vete. Megjithatë, para se të shtoj diçka, është 
e nevojshme të kuptojmë se çfarë do të thotë besnikëri në të vërtetë. 

Sipas mësimeve të Islamit, përkufizimi apo kuptimi i vërtetë i besnikërisë 
është që një person duhet në mënyrë të pastër t'i përmbushë të gjitha 
zotimet dhe premtimet e tij në të gjitha nivelet dhe në të gjitha rrethanat, 
pavarësisht nga vështirësitë që has në mes. Ky është standardi i vërtetë i 
besnikërisë që kërkon Islami. Në shumë ajetetë Kuranit Famëlartë, Allahu 

QËTË KESH DASHURI 
TË VËRTETË NDAJ ZOTITDHE 
NDAJ ISLAMIT, KËRKON QËTË 
KESH DASHURI EDHENDAJ 
ATDHEUT. PRA, ËSHTË SHUMË 
E QARTË QË NUK MUND 
TË KETË ASNJË KONFLIKT 
INTERESI MIDIS DASHURISË 
SËNJËPERSONI NDAJ ZOTIT 
DHE DASHURISË SËTIJ NDAJ 
ATDHEUT. 



urdhëron muslimanëtqëataduhettë përmbushinzotimetdhepremtimete 
tyre, sepse do të merren në përgjegjësi nga Ai përtë gjitha ato. Muslimanët 
janë urdhëruar të përmbushin të gjitha marrëveshjet, duke përfshirë edhe 
ato që ata kanë bërë me Zotin e Madhërishëm, si dhe zotimet e tjera që 
kanë bërë, në bazë të shkallës së tyre të rëndësisë. 

Në këtë kontekst, një pyetje që mund të lindë në mendjen e njerëzve 
është që, besnikëria e një muslimani ndaj shtetit dhe zotimi i tij për të 
respektuar ligjet e vendit mos kanë rëndësi dytësore tek ai dhe për këtë 
arsye, vallë, a do të sakrifikojë ai zotimin e tij ndaj shtetit në disa raste? Ka 
mundësi të krijohet kjo përshtypje, sepse muslimanët pohojnë që Zoti dhe 
feja e Tij kanë rëndësinë më të madhe për ta, që do të thotë se zotimi i tyre 
i besnikërisë ndaj Zotit është prioriteti i tyre i parë dhe se atë zotim ata e 
vlerësojnë mbi gjithçka dhe mundohen ta përmbushin atë. 

Për t'iu përgjigjur kësaj pyetjeje, së pari dua t'ju informoj që Profeti 
Muhammed s.a.v.s. vetë na ka mësuar që "Dashuria ndaj atdheut është pjesë 
ebesimit". Ndaj, patriotizmi i sinqertë është një kërkesë e Islamit. Që të kesh 
dashuri të vërtetë ndaj Zotit dhe ndaj Islamit, kërkon që të kesh dashuri 
edhe ndaj atdheut. Pra, është shumë e qartë që nuk mund të ketë asnjë 
konflikt interesi midis dashurisë së një personi ndaj Zotit dhe dashurisë së 
tij ndaj atdheut. Përderisa dashuria ndaj atdheut është përcaktuar si pjesë 
e Islamit, është shumë e qartë atëherë që një musliman duhet të orvatet 
për të arritur standardet e larta të besnikërisë ndaj vendit të tij, sepse edhe 
ky është një mjet për ta arritur Zotin dhe për t'iu afruar Atij. Prandaj, është 
e pamundur që dashuria e një muslimani të vërtetë ndaj Zotit të mund të 
bëhet pengesë që e ndalon atë për të shprehur dashurinë dhe besnikërinë 
e vërtetë ndaj shtetit të tij. Fatkeqësisht, në disa shtete shohim që të drejtat 
fetare ngushtohen madje mohohen tërësisht. Prandaj, një pyetje tjetër që 
mund të ngrihet është që qytetarët e një shteti të caktuar, në të cilin ata 
persekutohen nga shteti i tyre, a mund të vazhdojnë të kenë raport dashurie 
dhe besnikërie ndaj vendit apo shtetit të tyre? Me shumë pikëllim dua t'ju 
them që të njëjtat rrethana ekzistojnë në Pakistan, ku qeveria praktikisht ka 

vënë ligje kundër Komunitetit tonë. Këto ligje anti-ahmediane praktikisht 
imponohen. Në Pakistan, të gjithë muslimanët ahmedianë zyrtarisht nga 
ligji janë deklaruar "jo-muslimanë". Për këtë arsye, ahmedianët atje janë 
të ndaluar të quajnë veten muslimanë. Ata gjithashtu janë të ndaluar të 
adhurojnë në mënyrën siç adhurojnë muslimanët e tjerë, ose të ndjekin 
cilëndo praktikë që i identifikon ata si muslimanë. Kështu që, në Pakistan 
vetë shteti i ka provuar anëtarët e Xhematit tonë nga e drejta elementare 
e njeriut përfenë. 

Duke e marrë parasysh këtë gjendje, është e natyrshme të mendosh 
se në këto rrethana si muslimanët ahmedianë mund të zbatojnë ligjet e 
vendit? Si ata mund të shfaqin besnikëri ndaj shtetit? Këtu dua të sqaroj 
që kur ekzistojnë situata kaq ekstreme, atëherë ligji dhe besnikëria ndaj 
vendit bëhen dy çështje të ndara. Ne muslimanët ahmedianë besojmë se 
feja është një çështje personale e çdo individi dhe se nuk duhet të ketë 
imponim në çështjet e saj. Prandaj, aty ku ligji ndërhyn në këtë të drejtë, 
padyshim ai bëhet një akt me dhunë dhe persekutim i ashpër. Dihet që 
persekutimet e tilla shtetërore, që janë bërë gjatë kohërave të ndryshme, 
janë dënuar nga shumica e njerëzve. 

Nëse do t'i hedhim një vështrim historisë së Evropës, shohim që edhe 
në këtë kontinent disa popuj kanë qenë viktimë të persekutimit fetar, dhe 
si rrjedhojë disa mijëra njerëz u detyruan të mërgojnë nga një vend në një 
vend tjetër. Të gjithë historianët, qeveritë dhe njerëzit mendjendritur janë 
të mendimit që ky persekutim i përkiste një dhune të skajshme. Në rrethana 
të tilla, Islami udhëzon, që aty ku persekutimi kapërcen çdo kufi dhe ai 
bëhet i padurueshëm, atëherë njeriu duhet të largohet nga ai qytet apo 
shtet për të mërguar në ndonjë vend ku është i lirë të praktikojë paqësisht 
fenë e tij. Gjithsesi, përveç këtij udhëzimi, Islami gjithashtu mëson që në 
asnjë rrethanë asnjë individ nuk duhet të marrë vetë ligjin në dorë dhe as 
nuk duhet të marrë pjesë në projekte dhe komplote kundër vendit të tij. Ky 
është një urdhër shumë i qartë dhe i shkoqur i dhënë nga Islami. 

Pavarësisht nga persekutimi i egër që po përballen ata, miliona 

ahmedianë vazhdojnë të jetojnë në Pakistan. Pavarësisht se ata po bëhen 
shënjestërenjëdiskriminimidhedhunetëtillëtëpareshturnëçdoaspekttë 
jetës së tyre, ata vazhdojnë të kenë lidhje të besnikërisë dhe devotshmërisë 
absolute ndaj atdheut të tyre. Në cilëndo fushë punojnë ose kudo që të 
jenë vendosur, ata vazhdimisht janë të angazhuar për t'i ardhur në ndihmë 
vendit për progresin dhe suksesin e tij. Për dekada me radhë, kundërshtarët 
e ahmedianëve kanë tentuar të pretendojnë se ahmedianët nuk janë 
besnikë ndaj Pakistanit, por ata kurrsesi nuk arritën ta provojnë këtë ose 
të tregojnë ndonjë dëshmi në mbështetjen e pohimit të tyre. Përkundrazi, 
e vërteta është që çdoherë kur lindi nevoja për të bërë ndonjë sakrificë 
për hir të Pakistanit, për hir të vendit, muslimanët ahmedianë gjithmonë 
u gjendën në rreshtin e parë dhe gjithmonë u treguan të gatshëm për të 
dhënë çdo sakrificë. 

Pavarësisht se muslimanët ahmedianë janë viktimë dhe shënjestër 
e ligjit, pikërisht janë ata që zbatojnë ligjin e shtetit më mirë se kushdo 
tjetër. Kjo është për arsye se ata janë muslimanë të vërtetë, që ndjekin 
Islamin e vërtetë. Një tjetër mësim që ka dhënë Kurani Famëlartë në 
lidhje me besnikërinë është që njerëzit duhet të heqin dorë nga çdo gjë 
që është e paturpshme, padëshirueshme dhe rebele. Një tipar i bukur dhe 
i dalluar i Islamit është që ai jo vetëm na tërheq vëmendjen për pasojat 
përfundimtare, ku ato mund të jenë mjaft të rrezikshme, por ai na alarmon 
edhe për të gjitha çështjet e vogla, të cilat veprojnë si shtigje për të drejtuar 
njerëzimin në rrugën e hapur të rrezikut. Kështu që, nëse udhëzimi i Islamit 
do të ndiqet ashtu siç duhet, atëherë çdo problem mund të zgjidhet që në 
fillim, para se situata të dalë jashtë kontrollit. 

Për shembull, një çështje që mund të dëmtojë rëndë një shtet është 
babëzia e individëve për para. Shpesh njerëzit pushtohen tërësisht nga 
dëshirat materiale, aq sa ato u bëhen të pafrenueshme dhe dëshirat e tilla 
përfundimisht i shpien drejt një sjelljeje të pabesë. Këto gjëra, përfundimisht 
shkaktojnë një tradhti ndaj shtetit. Më lejoni t'ju sqaroj pak. Në arabisht, 
është përdorur fjala "bagia", për të përshkruar personat apo sjelljet e tyre, 

SIPAS MËSIMEVETË ISLAMIT, 
ZOTI I MADHËRISHËM KA 
NDALUARTË GJITHA FORMAT 
E PABESISË DHETË REBELIMIT, 
QOFSHIN KUNDËR SHTETITTË 
TYRE APO TË QEVERISË. KJO 
SEPSE REBELIMI OSE VEPRIMI 
KUNDËR SHTETIT KËRCËNON 
PAQEN DHE SIGURINË E 
VENDIT. 



që i sjellin dëm shtetit. Bëhet fjalë për ata që marrin pjesë në aktivitete të 
gabuara ose që dëmtojnë të tjerët. Ajo gjithashtu nënkupton ata njerëz që 
bëjnë mashtrime, përpiqen të zaptojnë gjërat në një mënyrë të padrejtë e të 
paligjshme dhe që shkelin të gjithë kufijtë dhe në këtë mënyrë shkaktojnë 
dëm dhe humbje. Islami mëson që nga njerëzit që ndjekin këto rrugë nuk 
mund të shpresohet që ata të tregojnë besnikëri, sepse besnikëria është e 
gërshetuar me virtytet e larta. Besnikëria nuk mund të ekzistojë pa vlerat e 
larta morale dhe vlerat e larta morale nuk mund të ekzistojnë pa besnikëri. 
Ndonëse, është e vërtetë që njerëz të ndryshëm mund të kenë pikëpamje 
të ndryshme për standarde të larta morale, megjithatë, feja Islame vërtitet 
tërësisht rreth kërkimit të pëlqimit të Zotit. Kështu që, muslimanët janë 
urdhëruar të veprojnë gjithnjë për ta kënaqur Atë. Shkurt, sipas mësimeve 
të Islamit, Zoti i Madhërishëm ka ndaluar të gjitha format e pabesisë dhe të 
rebelimit, qofshin kundër shtetit të tyre apo të qeverisë. Kjo sepse rebelimi 
ose veprimi kundër shtetit kërcënon paqen dhe sigurinë e vendit. Madje, 
aty ku ndodh kryengritje apo kundërshtim i brendshëm, ai patjetër i fryn 
zjarrit të kundërshtimit të jashtëm duke inkurajuar të huajt të përfitojnë 
nga çrregullimi i brendshëm. Prandaj, pasojat e pabesisë ndaj shtetit mund 
të jenë shumë të mëdha dhe ekstreme. Kështu që, çdo gjë që mund ta 
dëmtojë shtetin përfshihet në termin "bagia", që sapo ju kam shpjeguar. 
Duke marrë parasysh të gjitha këto gjëra, besnikëria ndaj shtetit i kërkon 
njeriut që të tregohet i duruar, i virtytshëm dhe zbatues i ligjeve të vendit. 

Në përgjithësi, në epokën moderne, shumica e qeverive drejtohen në 
mënyrë demokratike. Prandaj, nëse ndonjë person apo grup dëshirojnë të 
ndryshojnë qeverinë, atëherë ata duhet të bëjnë një gjë të tillë duke ndjekur 
procesin e duhur demokratik. Zërin e tyre ata duhet të përcjellin përmes 
kutive të votimit. Votat nuk duhet të jepen në bazë të preferencave apo 
interesave personale, përkundrazi, Islami na mëson që çdo person duhet të 
japë votën e tij me një ndjenjë besnikërie dhe dashurie ndaj vendit të tij. Çdo 
person duhet të japë votën e tij duke menduar për përmirësimin e shtetit 
të tij. Prandaj, askush nuk duhet të shikojë prioritetet personale dhe se nga 
cili kandidat apo parti ai mund të ketë përfitim personal, përkundrazi, ai 

NË VARGUN 59 TË KAPITULLIT4TË 
KURANIT FAMËLARTË, ALLAHU KA 
URDHËRUAR QË NJERIU DUHET 
T'U LËRË BESIMIN ETIJ ATYRE QË 
MERITOJNË DHE SE NË GJYKIMIN 
ETIJ NDAJ NJERËZVE, Al DUHET 
TË MARRË VENDIMIN ME DREJTËSI 
DHE SINQERITET. PRANDAJ, 
BESNIKËRIA NDAJ VENDIT I 
KËRKON NJERIUT QË Al T'UA 
DORËZOJË PUSHTETIN ATYRE QË 
METË VËRTETË E MERITOJNË ATË, 
NË MËNYRË QË SHTETI TË KETË 
PROGRES DHETË DALË PËRPARA 
NDËR VENDET E BOTËS. 



duhet të marrë vendimin e tij drejtësisht duke vlerësuar se cili kandidat apo 
cila parti do t'i vijë në ndihmë progresit kombëtar. Çelësat e qeverisë janë 
një besim shumë i madh, ndaj ato duhet t'i lësh në duart e një partie për të 
cilën beson sinqerisht që është më e përshtatshmja dhe më e merituara. 

Ky është Islami i vërtetë dhe kjo është besnikëria e vërtetë. 

Në ajetin (vargun) 59 të suresë (kapitullit) 4 të Kuranit Famëlartë, Allahu 
ka urdhëruar që njeriu duhet t'u lërë besimin e tij atyre që meritojnë dhe 
se në gjykimin e tij ndaj njerëzve, ai duhet të marrë vendimin me drejtësi 
dhe sinqeritet. Prandaj, besnikëria ndaj vendit i kërkon njeriut që ai t'ua 
dorëzojë pushtetin atyre që me të vërtetë e meritojnë atë, në mënyrë që 
shteti të ketë progres dhe të dalë përpara ndër vendet e botës. 

Në shumë vende të botës, shohim që disa njerëz marrin pjesë në greva 
dhe protesta kundër politikave të qeverisë. Madje, në disa vende të Botës 
së Tretë, protestuesit sabotojnë dhe dëmtojnë pronat dhe pasuritë që i 
përkasin shtetit ose qytetarëve të tij. Megjithëse ata mund të deklarojnë 
që akti i tyre është nga dashuria, por e vërteta është që aktet e tilla nuk 
kanë të bëjnë fare me besnikërinë apo dashurinë ndaj vendit. Duhet të 
kemi parasysh që edhe atje ku protestat ose grevat organizohen në mënyrë 
paqësore, pa shkaktuar dhunë apo dëmtim kriminal, prapëseprapë ato 
mund të sjellin pasojë shumë negative. Sepse, edhe protestat paqësore 
shpesh rezultojnë në humbjen e disa milionave për ekonominë e shtetit. 
Sjellje të tilla, në asnjë rrethanë, nuk mund të konsiderohen si një shembull 
i besnikërisë ndaj shtetit. Një parim i artë që është dhënë nga Themeluesi 
i Xhematit Musliman Ahmedia është që në çdo rrethanë, ne duhet t'i 
qëndrojmë besnikë Allahut, profetëve dhe udhëheqësve të shtetit. Ky 
është i njëjti mësim që është dhënë në Kuranin Famëlartë. Pra, edhe atje, 
ku shteti lejon organizimin e grevës dhe protestave, ato duhen organizuar 
vetëm deri në masën që nuk sjellin dëm apo humbje shtetit ose ekonomisë 
së tij. 

Një tjetër pyetje që shpesh ngrihet është që muslimanët a mund të 
shërbejnë në forcat ushtarake të vendeve perëndimore, dhe nëse po, a 

NJËTJETËR PYETJE QË 
SHPESH NGRIHET ËSHTË 
QË MUSLIMANËT A MUND 
TË SHËRBEJNË NË FORCAT 
USHTARAKETË VENDEVE 
PERËNDIMORE, DHE NËSE PO, 
AMUNDTË MARRIN PJESË 
NË NDONJË SULM USHTARAK 
KUNDËR SHTETEVE ISLAMIKE? 



mund të marrin pjesë në ndonjë sulm ushtarak kundër shteteve islamike? 
Një parim themelor është që asnjë person nuk duhet të marrë pjesë në 
aktet e barbarisë, parim të cilin, çdo musliman duhet të ketë si parësor 
në mendjen e tij. Nëse një shtet islamik sulmohet, për arsye se ai vetë ka 
vepruar në mënyrë të dhunshme dhe të padrejtë dhe është ai që ka marrë 
nismën për agresion, atëherë në rrethana të tilla, Kurani udhëzon qeveritë 
muslimane që ato ta ndalojnë dorën e tiranit. Kjo do të thotë që ato duhet 
të ndalojnë dhunën dhe të mundohen për të vendosur paqe. Kështu që, 
në rrethana të tilla lejohen të merren masa që janë mjet për t'i dhënë fund 
dhunës. Megjithatë, nëse shteti që ka shkelur kufijtë, e reformon veten dhe 
përvetëson paqen, atëherë ai dhe qytetarët e tij nuk duhet të shfrytëzohen 
me pretendime dhe justifikime false. Madje, duhet që atyre t'u mundësohet 
liri dhe pavarësi që gëzon një shtet normal. Pra, synimet ushtarake duhet të 
jenë për të vendosur paqe, e jo për të përmbushur interesa të ulëta. 

Në të njëjtën mënyrë, Islami u jep të gjitha shteteve, qofshin muslimane 
apo jo, të drejtën për të ndaluar dhunën dhe tiraninë. Prandaj, nëse është 
e nevojshme, shtetet jo islamike mund të sulmojnë shtetet islamike për 
t'i arritur këto synime të sinqerta. Muslimanët që jetojnë në ato vende 
jo-muslimane lejohen të marrin pjesë në ushtritë e shteteve të tyre për 
të parandaluar shtetin tjetër nga dhuna. Atje ku me të vërtetë ekzistojnë 
rrethana të tilla, atëherë ushtarët muslimanë, në cilëndo ushtri perëndimore 
të bëjnë pjesë, duhet të zbatojnë urdhrat dhe të luftojnë, nëse nevojitet, 
për të vendosur paqe. Por, nëse një ushtri, duke u treguar tirane, merr një 
vendim të padrejtë për të sulmuar shtetin tjetër, atëherë një musliman ka 
opsionin për t'u larguar nga ushtria, sepse në këtë rast ai do të përkrahë 
dhunën. Duke marrë këtë vendim, nukdo të thotë që ai tregohet jo besnik 
ndaj vendit të tij. Në të vërtetë, në rrethana të tilla, besnikëria ndaj vendit të 
tij i kërkon që ai të marrë një hap të tillë e të këshillojë qeverinë e tij që ajo 
të mos lejojë veten të bjerë aq poshtë siç kanë rënë ato qeveri dhe shtete 
të padrejta që vepruan në mënyrë barbare. Por, nëse pjesëmarrja në ushtri 
është e domosdoshme dhe nuk ka rrugëdalje për t'i ikur asaj, dhe atë e bren 
ndërgjegjja, atëherë ai duhet të largohet nga vendi i tij, por nuk duhet të 

ÇDOLLOJ BESNIKËRIE 
DUHETTË LIDHET ME 
BESNIKËRINË NDAJ ZOTIT. 
NËSE DOTË NDODHË KJO, 
ATËHERË ME SYTËTANË 
DOTË DËSHMOJMËTEK 
NJERËZIT ETË GJITHA 
VENDEVE NIVELET MËTË 
LARTATË BESNIKËRISË 
DHE DOTË HAPEN RRUGËT 
MËTË REJAQË NAÇOJNË 
DREJT PAQES DHE SIGURISË 
NË MBARË BOTËN. 



ngrejëzërin kundër ligjittë shtetit. Ai duhettë largohet sepse një musliman 
nuk lejohet të jetojë në një vend si shtetas i tij, dhe njëkohësisht të veprojë 
kundër tij apo t'u bashkohet kundërshtarëve. 

Këto janë disa aspekte të mësimeve të Islamit, që udhëzojnë të gjithë 
muslimanët e vërtetë për kërkesat e vërteta të besnikërisë dhe dashurisë 
ndaj shtetit. Në kohën që kisha në dispozicion, unë vetëm kam arritur ta 
prek përmbledhtas këtë temë. 

Në fund, dua të them që në këtë kohë vërejmë që bota është bërë si 
një fshat global. Njerëzimi është bashkuar dhe i gërshetuar. Popujt e të 
gjitha kombeve, feve dhe kulturave gjenden në të gjitha shtetet. Kjo kërkon 
që liderët e çdo vendi duhet të vlerësojnë dhe respektojnë ndjenjat dhe 
mendimetetëgjithënjerëzve.Liderëteqeverivetë tyreduhettëmundohen 
për të hartuar ligje, që krijojnë atmosferë dhe frymë të vërtetësisë dhe 
drejtësisë, e jo të krijojnë ligje që përdoren si mjet për të tensionuar dhe 
irrituar njerëzit. Padrejtësitë dhe egërsitë duhet të eliminohen dhe në vend 
të tyre duhet të mundohemi për të vendosur drejtësinë e vërtetë. Mënyra 
më e mirë për ta bërë këtë është që bota të arrijë ta njohë Krijuesin e saj. 
Çdolloj besnikërie duhet të lidhet me besnikërinë ndaj Zotit. Nëse do të 
ndodhë kjo, atëherë me sytë tanë do të mund të dëshmojmë tek njerëzit e 
të gjitha vendeve nivelet më të larta të besnikërisë dhe do të hapen rrugët 
më të reja që na çojnë drejt paqes dhe sigurisë në mbarë botën. 

Para së të përfundoj, dua t'ju falënderoj të gjithë ju edhe një herë për 
ftesën dhe vëmendjen tuaj. Zoti ju bekoftë gjithë ju dhe Zoti e bekoftë 
Gjermaninë. Shumë faleminderit. 

Përktheu: Samad Ghori 
Redaktuan: Muhamet Peci, Rexhep Hasani 

Xhemati Musliman Ahmedia 

Xhemati Musliman Ahmedia është një 
bashkësi muslimane, e themeluar nga 
Hazret Mirza Ghulam Ahmedi a.s. Mesihu i 
Premtuar dhe Imam Mehdiu (1 835-1 908) në 
Indi, në vitin 1889. Sot ky Xhemat gjendet 
në më shumë se 200 vende të botës me 
dhjetëra miliona anëtarë. Ahmedianët 
besojnë në të gjitha parimet e Islamit. 
Ata besojnë në Kuranin Famëlartë, në 
Profetin Muhammed s.a.v.s. dhe të gjitha 
dispozitat që burojnë prej tyre. Megjithatë, 
ata dallohen nga grupe të tjera muslimane 
në botëkuptimin e disa profecive që lidhen 
me ditët e vona. 

Muslimanët ahmedianë dallohen 
nga grupe të tjera muslimane gjithashtu 
për shkak se Xhemati i tyre është i vetmi 
xhemat në Islam që gëzon sistemin e 
Kalifatit, sistemi ky që u vendos pas vdekjes 
së Ghulam Ahmedit a.s.. Deri më tani pesë 
Kalifët e tij, njëri pas tjetrit e udhëhoqën 
Xhematin dhe u angazhuan tërësisht në 
përmbushjen e misionit të përhapjes së 
Islamit. Sot, nën udhëheqjen e Kalifit të 
pestë Hazret Mirza Masroor Ahmed, ky 
Xhemat gjendet në më shumë se 200 
vende të botës, ka botuar Kuranin në më 
shumë se 70 gjuhë të botës, ka ndërtuar 
mijëra xhami, qindra spitale dhe shkolla 
anë mbanë botës. Tashmë Xhemati 
transmeton mesazhin e tij në gjuhë të 




Hazret Mirza Ghulam Ahmed as 
Mesih i Premtuar dhe Imam Mehdi 



ndryshme të botës përmes tri kanaleve 
satelitore MTA, si dhe nëpërmjet internetit 
www.alislam.org. Xhemati gjithashtu 
ka një organizatë humanitare Humanity 
First, e cila kontribuon në përmirësimin e 
kushteve të jetesës dhe ofron ndihma në 
çdo rast fatkeqësie, sidomos në vendet e 
varfra. Këto shërbime humanitare, Xhemati 
Musliman Ahmedia i bën vetëm përtëfituar 
pëlqimin e Zotit, sepse sipas fesë Islame, 
ata që nuk përmbushin detyrimet ndaj 
krijesave të Zotit, nuk mund t'i përmbushin 
detyrimet as ndaj Zotit. Andaj, slogani i 
këtij Xhemati është "Dashuri për të gjithë, 
urrejtje për askënd". 



DASHURI 

PËRTË GJITHË 

URREJTJE 

PËR ASKËND 



www.alislam.al 

